Държавен вестник, бр. 94, 2023 г., стр. 86

СТР.  86	
Д Ъ Р Ж А В Е Н  В Е С Т Н И К 	
БРОЙ  94
може да откаже да проведе процедурата по 
медиация, включително и когато не притежава 
съответната квалификация и практически опит 
за провеждането на конкретната процедура.
Чл. 35. (1) Когато страните посочат медиа­
тор, който да проведе процедурата по медиация, 
те могат да постигнат предварително съгласие 
с него относно датата и часа, когато да се 
проведе процедурата, както и за мястото на 
провеждането є. В този случай те трябва да 
уведомят за това координатора на съдебния 
център със заявлението по чл. 31, ал. 2.
(2) Извън случая по ал. 1 страните могат 
да постигнат съгласие с определения от ко­
ординатора на съдебния център медиатор за 
провеждане на процедурата по медиация на 
дата, час и на място, различни от определени­
те от координатора. В този случай те трябва 
да уведомят незабавно координатора за това.
(3) Координаторът на съдебния център 
променя определените дата, час и място за 
провеждане на процедурата, когато това е 
възможно съобразно графика на провеждани­
те медиации в съдебния център и уведомява 
за това страните на предоставените от тях 
електронни адреси или по телефона.
(4) Страните могат да постигнат съгласие 
за провеждане на процедурата по медиация 
чрез видеоконферентна връзка. За това об­
стоятелство те уведомяват координатора по 
реда на чл. 31, ал. 2 най-малко една седмица 
преди определената дата на провеждане на 
процедурата по медиация. Координаторът 
незабавно уведомява определения медиатор, 
че процедурата ще бъде проведена чрез ви­
деоконферентна връзка.
Чл. 36. (1) Насрочената първа среща в про­
цедурата по медиация се отлага при наличие 
на особени непредвидени обстоятелства, за 
които страната уведомява координатора на 
съдебния център незабавно при узнаването им.
(2) Страната, която е уведомила коорди­
натора за наличие на причини, поради които 
не може да участва в срещата, посочва теле­
фон или електронен адрес, на които да бъде 
уведомена за следващата определена дата на 
срещата.
(3) Всяка страна може да поиска отлагане 
на насрочената среща само веднъж в рамките 
на срока, определен от съда за провеждането є.
(4) Координаторът определя нова дата и час 
за провеждане на първата среща в процедурата 
по медиация незабавно след получаване на 
уведомлението по ал. 1 и съобщава за тях на 
страните и на медиатора.
Чл. 37. (1) Когато са налице обстоятелства 
по чл. 10, ал. 3 от Закона за медиацията, ме­
диаторът сам се отстранява от провеждане 
на процедурата по медиация. Медиаторът уве­
домява незабавно координатора на съдебния 
център за това.
(2) Всяка от страните може да поиска замя­
на на медиатора до приключване на първата 
среща в процедурата по медиация по чл. 22, 
ал. 1 от Закона за медиацията. Страната може 
да поиска замяна на медиатора само веднъж.
(3) При отстраняване на медиатора или 
искане на страна за неговата замяна, което 
ще доведе до отлагане на първата среща в 
процедурата по медиация, тя не се счита за 
започнала.
Чл. 38. (1) След изтичане на първия час 
от първата среща в процедурата по медиа­
ция страните продължават участието си в 
процедурата, освен ако някоя от тях не заяви 
изрично, че не желае това. Изявлението на 
страната се отбелязва в протокол, изготвен 
от медиатора, и се подписва от страната.
(2) След изтичането на третия час от първата 
среща в процедурата по медиация страните 
дават писмено съгласие за продължаването 
на медиацията, като внасят и разноските за 
това съгласно чл. 49.
(3) При започване на процедурата медиа­
торът разяснява на страните горните прави­
ла, а след третия час изисква изричното им 
съгласие за продължаването на процедурата.
Чл. 39. (1) В рамките на продължителността 
на първата среща в процедурата по медиация 
от три часа могат да бъдат провеждани общи 
и отделни срещи на медиатора със страните 
по негова преценка.
(2) Първата среща в процедурата по ме­
диация може да бъде разделена и на срещи, 
провеждани в различни дни по съгласие на 
страните и на медиатора.
(3) Определянето на дата и час за про­
веждането на срещите в съдебния център се 
извършва по съгласие на страните и медиа­
тора. Медиаторът предварително съгласува с 
координатора на съдебния център възможните 
дата и част с оглед графика на насрочените 
медиации и уведомява страните.
Чл. 40. (1) При изрично съгласие на стра­
ните за продължаване на процедурата по 
медиация след приключване на първата среща 
с продължителност три часа по предложение 
на медиатора процедурата може да продължи 
извън съдебния център. Съгласието на страните 
за това се отразява в писменото им съгласие 
за продължаване на процедурата.
(2) Възнаграждението, което страните 
заплащат на медиатора при продължаване 
на процедурата, се определя по правилата 
на глава четвърта и се внася по сметка на 
съда, към който е разкрит съдебният център, 
в който е започнала процедурата.
Чл. 41. (1) Медиаторът предоставя на съда 
информация относно резултата от проведе­
ната процедура по медиация и участието на 
страните в нея при спазване на принципа на 
поверителност.